‎ตอนเวลาประมาณตีสี่ ฉันได้รับโทรศัพท์
‎เกิดอุบัติเหตุทางเรือ
‎และเด็กๆ อยู่ที่ ‎โรงพยาบาลบิวฟอร์ต เมโมเรียลกันเกือบครบ
‎แต่พวกเขาหามัลลอรี่ไม่เจอ
‎ผมได้รับโทรศัพท์ ‎แม่ของมัลลอรี่โทรมา ร้องเสียงหลง
‎สายที่ผมได้รับเช้านั้นมัน...
‎มันคือสายที่ผมไม่อยากให้พ่อแม่คนไหนได้รับเลย
‎ผมแค่บอกตัวเองว่า...
‎นี่มันไม่ใช่เรื่องจริง
‎ไม่จริง เป็นไปไม่ได้
‎ผมจดจ่ออยู่กับแค่การไปให้ถึงบิวฟอร์ต
‎ผมคิดอะไรไม่ออกเลย
‎เรายังไม่รู้เลยว่าต้องไปไหน
‎เราแค่มุ่งหน้าไปทางบิวฟอร์ต
‎ฉันไม่อยากไปที่โรงพยาบาล ‎เพราะฉันรู้ว่ามัลลอรี่ไม่ได้อยู่ที่นั่น
‎เราจอดข้างทางแล้วก็นั่งคิดว่า ‎แล้วเราต้องไปที่ไหน
‎ในที่สุดเราก็ได้ข้อมูลมาว่า ‎อุบัติเหตุเกิดขึ้นที่อาเชอร์สครีก
‎ตอนที่เราไปถึงที่นั่น ‎มีฝ่ายบังคับใช้กฎหมายอยู่เต็มไปหมด
‎แอนโทนี่ไม่ยอมไปโรงพยาบาล
‎เจ้าหน้าที่รู้ว่าไหล่ของแอนโทนี่ผิดปกติ
‎แต่แอนโทนี่ไม่ยอมไปจากที่นั่นเลย
‎เพราะเขาบอกว่าจะไม่ยอมไปไหน ‎โดยที่ไม่มีมัลลอรี่
‎ผมสวดภาวนา "พระเจ้า ลูก... ‎ลูกไม่เข้าใจพระองค์"
‎และผมถาม "ทําไมต้องเป็นลูกของลูกด้วย"
‎คุณจะพูดอะไรกับใครสักคนหนึ่ง ที่เดินมาหาคุณ
‎ในขณะที่ลูกของคุณยังอยู่ดี
‎แต่ลูกของพวกเขาหายไป หายไปเลย
‎เขาปวดใจมาก แล้วก็รู้สึกผิดมาก
‎เรานั่งอยู่ตรงตําแหน่งเดียวกันเลย
‎ทําไมผมขึ้นจากน้ําได้ แต่เขาไม่ได้
‎(Murdaugh Murders: คดีฉาวแดนใต้)
‎พวกเขาพาทีมนักประดาน้ําเข้ามา
‎และพยายามดําลงไปเพื่อตามหาเธอ
‎แต่กระแสน้ําเชี่ยวมาก
‎(5:30 น. ‎24 กุมภาพันธ์ 2019)
‎ตอนนี้กระแสน้ําน่าจะพัดเธอไปไกลแล้ว
‎ต้องโทรขอเฮลิคอปเตอร์ไหม
‎หมอกหนาเกินไป
‎และฉันได้แต่นั่งรออยู่ที่นั่น
‎ไมลีย์โทรมา เป็นการขับรถที่รู้สึกแย่มาก
‎ไม่รู้ว่าจะพูดอะไร หรือคิดอะไรด้วยซ้ํา
‎เราทําได้แค่สวดภาวนา
‎เราทําได้แค่สวดภาวนา และเราก็ทําอยู่แค่นั้น
‎ตอนนั้นมีแค่ฉัน พอล กับคอนเนอร์ที่โรงพยาบาล
‎คอนเนอร์แทบจะพูดไม่ได้เลย ‎เพราะที่กรามเขาบวมไปหมด
‎เขามีแผลฉีกขนาดใหญ่
‎และฉันเริ่มขวัญเสีย เรื่องมัลลอรี่
‎ฉันถามคนนั้นคนนี้ ว่ามีความคืบหน้าบ้างไหม
‎คุณรู้อะไรไหม พวกเขาหาเธอเจอรึยัง
‎พยายามที่จะมีความหวัง เท่าที่จะมีได้
‎ที่โรงพยาบาล ‎ฉันเริ่มรู้สึกว่าสิ่งที่เกิดขึ้นเป็นเรื่องจริง
‎พยาบาลทุกคนเดินเข้าเดินออก ‎ถามคําถามมากมาย
‎และเรื่องเดียวที่ฉันคิดก็คือ
‎ตอนนั้นมีใครเจอมัลลอรี่รึยัง
‎และฉันอยากให้แม่อยู่กับฉันด้วย
‎ตอนที่ฉันไปถึง ‎พวกเขารีบพาฉันเข้าไปในห้อง
‎ตอนนั้นพวกเขากําลังจะเย็บแผลที่นิ้วให้เธอ ‎เพราะผิวหนังฉีก
‎พยาบาลคนหนึ่ง เขายืนอยู่ในนั้น
‎กําลังเปลี่ยนสายน้ําเกลือให้เธอและเขาบอกว่า
‎"ที่จริงผมไม่ควรบอกคุณ ‎แต่พอลน่ะ เขาเมาจนขาดสติ
‎และคุณต้องออกห่างจากเขาให้เร็วที่สุด"
‎จากนั้น ตอนที่พยาบาลจะพามอร์แกนไปเอ็กซ์เรย์
‎พยาบาลอีกคนเดินมาหาฉันแล้วพูดว่า
‎"ในฐานะที่เป็นพยาบาลและแม่เหมือนกัน ‎คุณต้องกันให้เธออยู่ห่างๆ จากเขาซะ"
‎ฉันไปถึงโรงพยาบาลได้แค่สิบนาที
‎ก็ถูกสอบสวนโดยเจ้าหน้าที่พริตเชอร์
‎เขาบอกว่า "ฉันต้องขอคําให้การหน่อย"
‎ตอนนั้นแหละที่ฉันเริ่มเข้าใจจริงๆ แล้วว่า
‎ตอนนี้มันคือการสืบสวนแล้ว
‎ในเวลาไม่นาน อเล็กซ์ เมอร์ดอห์ ‎กับแรนดอล์ฟ ปู่ของพอล
‎ก็มาถึงอีกกลุ่ม
‎คนที่เป็นที่นับหน้าถือตาในแฮมป์ตันเคาน์ตี้
‎ฉันคิดแน่นอนว่าพวกเขาจะโกหก เล่นไม่ซื่อ ‎และจะพยายามปกปิด
‎พอลเมาจนคุมตัวเองไม่อยู่
‎เราอยู่ห่างไปไม่ไกล ‎และฉันได้ยินคุณแรนดอล์ฟกับอเล็กซ์
‎จําได้ว่าแรนดอล์ฟ เมอร์ดอห์พูดว่า ‎"ไม่ได้ สัมภาษณ์เขาตอนนี้ไม่ได้"
‎"เขาเมายิ่งกว่าหมาอีก"
‎คอนเนอร์โทรมา บอกว่า
‎"พ่อ เราเกิดอุบัติเหตุ มัลลอรี่หายตัวไป"
‎โทรศัพท์ผมดังขึ้นอีกครั้ง ‎ปลายสายคืออเล็กซ์ เมอร์ดอห์
‎และเขาเริ่มบอกผมกับคริสทีนว่า ‎คอนเนอร์เป็นคนขับเรือ
‎เขาห่วงว่าเหตุสลดไม่ได้มีแค่เรื่องเดียว ‎แต่มีสองเรื่อง
‎แล้วเขาก็เริ่มบอกเราว่าไม่ต้องกังวลใจไป
‎เขาจะดูแลคอนเนอร์ให้เอง ‎"ไม่ต้องห่วง ทางเราจะดูแลคอนเนอร์เอง"
‎จําได้ว่าตอนที่พวกเขาพาผมออกมาจากห้อง ‎เพื่อไปทําซีทีสแกนที่คาง
‎อเล็กซ์มากระซิบข้างหูผมว่า
‎"เงียบๆ ไว้ ฉันจัดการเอง ไม่ต้องพูดอะไรนะ"
‎แบบนั้นมันเหมือนจะบอกเป็นนัยว่า ‎คนที่ขับเรือคือผม
‎ตอนที่เราไปถึงโรงพยาบาล ‎ฉันพยายามจะไปหาลูก
‎และเขาก็เบรกเราไว้กลางทาง
‎แรนดอล์ฟกับอเล็กซ์ ‎กําลังคุยกับฝ่ายบังคับใช้กฎหมาย
‎แล้วพวกเขาก็เข้ามาในห้องของคอนเนอร์ ‎และเขาก็พูดว่า
‎- "เธอถูก... ระบุชื่อว่าเป็นคนขับเรือ" ‎- ถูกระบุชื่อว่าเป็นคนขับเรือ
‎ตอนที่ฉันรับการผ่าตัดที่มืออยู่
‎แรนดอล์ฟก็เข้ามา เขาจ้องฉัน
‎เราได้ยินเสียงเคาะประตู
‎อเล็กซ์ เมอร์ดอห์ ‎ใช้นิ้วเคาะกระจกที่ประตู และพูดว่า
‎"ขอเข้าไปหน่อย ฉันเป็นตัวแทนเธอ"
‎ก่อนที่ฉันจะไปถึงด้วยซ้ํา ‎อเล็กซ์หันมาและพูดว่า
‎เขาเป็นตัวแทนและทําหน้าที่ผู้ปกครองให้มอร์แกน
‎ฉันมองหัวหน้าพยาบาลและพูดว่า
‎"คุณคะ อย่าให้ผู้ชายคนนั้นเข้ามานะคะ"
‎คุณแรนดอล์ฟมาคุยกับฉัน ฉันถามไปว่า
‎"มีข่าวเรื่องมัลลอรี่บ้างไหม ว่าเขาอยู่ไหน"
‎"เจออะไรบ้างไหม"
‎และเขาพูดว่า "คุณพูดถึงใคร"
‎ฉันบอก "มัลลอรี่ บีชไง คุณแรนดอล์ฟ มัลลอรี่"
‎และเขาบอกว่า "อ๋อ ผมแน่ใจทีเดียวว่า ‎เราต่างก็รู้ว่าผลจะออกมายังไง"
‎ฉันไม่อยากจะเชื่อว่าเขาพูดแบบนั้น
‎(6 ชม.หลังอุบัติเหตุ)
‎ยังไม่มีผู้ใดพบเห็นมัลลอรี่ บีช วัย 19 ปี
‎ตั้งแต่เกิดเหตุเรือที่เธอและเพื่อนอีกห้าคนนั่งมา
‎ชนเข้ากับตอม่อสะพานในอาร์เชอร์สครีก ‎เมื่อเวลาตีสองของวันอาทิตย์
‎ทีมกู้ภัยจากบิวฟอร์ตเคาน์ตี้และแพร์ริสไอส์แลนด์
‎ปูพรมค้นหาใต้น้ําและบริเวณใกล้เคียง
‎ผมเปิดคอมพิวเตอร์
‎และสิ่งแรกที่เห็นคือ
‎ให้ตาย มีเด็กสาวที่แฮมป์ตันเคาน์ตี้หายตัวไป
‎แล้วพอเราได้รู้ว่า ‎ตระกูลเมอร์ดอห์มีส่วนเกี่ยวข้อง
‎พวกเราแบบ "เอาแล้ว"
‎(แฮมป์ตัน)
‎ผมได้ข่าวในเช้าวันถัดไป ที่โบสถ์
‎มัลลอรี่เป็นลูกศิษย์ของผม
‎เหตุการณ์มันเกิดขึ้นเร็วมาก
‎แล้วพอลเป็นคนขับเรือในตอนที่เมาหนัก ‎ทําให้ความตึงเครียดทวีคูณ
‎คนส่วนใหญ่ได้ยินมาว่า ‎อาจมีการตั้งคําถามว่าใครเป็นคนขับเรือ
‎หลังออกจากโรงพยาบาล ฉันก็ไปที่สะพาน
‎ทีมค้นหามารวมตัวกัน
‎ทุกครั้งที่นักประดาน้ําโผล่ขึ้นมา ‎ใจฉันเหมือนจะหยุดเต้น
‎แล้วพอพวกเขาบอกว่า ไม่เจออะไร ‎ใจฉันก็ปวดไปหมด
‎แล้วพวกเขาก็ย้ายไปค้นหาอีกจุด
‎(การค้นหาผู้พลัดตกเรือดําเนินต่อไป)
‎ฉันไปหาแอนโทนี่กับพ่อแม่ของเขา
‎แต่เขาก็ยังไม่ยอมไปจากท่าน้ํา
‎(แอนโทนี่ คุก)
‎ผมเริ่มจะออกไปจากที่นั่นยากขึ้นทุกที
‎ผมอยู่ที่นั่นทั้งวัน
‎เขาไม่อยากกลับ เขาอยากอยู่ตรงนั้น
‎ทุกวัน แอนโทนี่จะไปที่แม่น้ํา
‎เขาจะพูดกับเธอและสวดภาวนา และ...
‎วันนั้น ฉันได้ยินเขาบอกเพื่อนคนหนึ่งว่า
‎"ฉันไม่รู้ว่ามันจะเป็นยังไงต่อไป
‎แต่ถ้าเธอเดินขึ้นมาจากน้ําตอนนี้
‎ฉันจะแต่งงานกับเธอวันนี้เลย"
‎"ฉันจะพาเธอไปและแต่งกับเธอตอนนี้เลย"
‎เราไปถึงที่สะพาน และฉันจําได้ว่าเห็นพ่อแม่เธอ
‎และมันก็... เรื่องทุกอย่างมันวนกลับมาอีก
‎มันเหมือนเป็นการตอกย้ําความจริง
‎ทุกครั้งที่เราต้องเผชิญหน้ากับมัน
‎ไมลีย์เป็นเพื่อนสนิทกับมัลลอรี่มาตั้งแต่อนุบาล
‎ที่ผมทําได้ก็แค่ โอบเธอไว้ ‎กอดเธอ แล้วก็ร้องไห้
‎ฉันจะไม่มีวันลืมภาพไมลีย์ร้องไห้ให้มัลลอรี่
‎เราโตมากับใครสักคน ‎และมีสายใยถึงกันอย่างที่ไมลีย์กับมัลลอรี่มี
‎เสียงของเธอฟังดูเหมือน ‎กําลังอ้อนวอนพระเจ้าให้ช่วยมัลลอรี่
‎(การค้นหาผู้ผลัดตกเรือ ‎บิวฟอร์ตเคาน์ตี้)
‎มีเจ้าหน้าที่บังคับใช้กฎหมาย
‎คอยปิดกั้นจุดที่เรือจอดอยู่ ‎และจุดที่ทีมประดาน้ําวางอุปกรณ์
‎(ปิดพื้นที่ ห้ามเข้า)
‎แต่ฉันก็ขอเขาว่า
‎"ฉันแค่อยากลงไปเห็น ไปดูที่เกิดเหตุ"
‎ฉันแค่อยากเห็นเรือ อยากเห็นจุดที่เกิดอุบัติเหตุ
‎(ระวัง)
‎และเขาบอกว่าให้เข้าไปไม่ได้
‎บอกว่าเขาได้รับคําสั่งเคร่งครัด ‎ว่าห้ามไม่ให้ใครผ่านเข้าไป
‎แล้วหลังจากนั้นไม่นาน
‎ฉันก็เห็นคุณแรนดอล์ฟ เมอร์ดอห์ ‎กับแม็กกี้ เมอร์ดอห์ สองคน
‎ลงไปยังบริเวณที่เป็นจุดเกิดเหตุ
‎ทําไมอนุญาตให้สองคนนั้นเข้าไปล่ะ
‎คนที่ทุกคนตามหาอยู่คือลูกสาวฉันแท้ๆ
‎ตอนนั้นแหละที่ฉันเริ่มรู้ตัวว่าพวกเมอร์ดอห์
‎ห่วงเรื่องการปกปิด
‎มากกว่าจะตามหามัลลอรี่
‎ก็ไม่แปลกใจ ไม่แปลกใจเลย
‎แอนโทนี่อยากอยู่ใกล้ๆ ‎กับจุดที่มัลลอรี่ตกลงไปในน้ํา
‎แต่เจ้าหน้าที่ก็ไม่อนุญาตเหมือนกัน
‎จอห์น มาร์วิน น้องของอเล็กซ์ ‎ลากเรือออกไปจากตรงนั้น
‎ตอนนั้นเราไม่รู้หรอก แต่ว่า...
‎ไม่ควรทํา มันเป็นที่เกิดเหตุอาชญากรรม
‎(72 ชม.หลังอุบัติเหตุ)
‎การค้นหาผ่านมาสามวัน ‎ยังไม่มีร่องรอยของเด็กวัยรุ่นที่พลัดตกเรือ
‎กรมทรัพยากรทางธรรมชาติ ‎ยังส่งเรือลาดตระเวนประมาณเก้าถึง 12 ลํา
‎ทีมนักประดาน้ํา และแม้กระทั่งเฮลิคอปเตอร์
‎แน่นอนครับ เส้นเวลาตอนนี้ยิ่งวิกฤตกว่าเดิม
‎ในการปฏิบัติการค้นหากู้ภัยและเรื่องอื่นๆ
‎ถ้ามีคนตกน้ําในช่วงเวลานี้ของปี
‎แน่นอนว่ายิ่งหาเจอเร็วยิ่งดี ดีกว่า...
‎ปลัดของบิวฟอร์ตเคาน์ตี้ลงความเห็นว่า ‎คนที่ขับเรือต้องเป็นคนใดคนหนึ่ง
‎ไม่พอล เมอร์ดอห์ ก็คอนเนอร์ คุก
‎ไพ่ใบสุดท้ายของอเล็กซ์ ‎คือใส่ความลูกผม ไม่ใช่ลูกตัวเอง
‎น่าตกใจมาก แทบจะเชื่อไม่ลง
‎พวกเราโตมากับครอบครัวเมอร์ดอห์
‎ผมกับจอห์น มาร์วิน เป็นเพื่อนที่ดีต่อกัน
‎มาร์ตี้กับอเล็กซ์เป็นเพื่อนที่ดีต่อกัน
‎เราเคยเล่นกีฬาด้วยกัน
‎พอเราจบชั้นม.ปลาย อเล็กซ์ไปทาง ผมก็ไปทาง
‎เราเหมือนว่าห่างกันไป
‎หลังเกิดอุบัติเหตุได้สามคืน ‎ผมได้รับโทรศัพท์จากอเล็กซ์
‎และเขาพูดว่า "มาร์ตี้ เราต้องมานั่งคุยกัน"
‎ตอนที่ผมไปถึง มันก็มืดแล้ว ‎ที่ลานจอดไม่มีรถคันอื่นอยู่เลย
‎ผมลงจากรถ เขาลงจากรถ
‎เขาควักมือถือออกมาจากกระเป๋า
‎แล้วก็ปิดเครื่อง วางไว้ในรถ แล้วบอกกับผมว่า
‎"ฉันอยากให้รู้ไว้ว่า ฉันไม่ได้อัดเสียงนาย"
‎พอเราเข้าไปข้างใน ‎เขาพูดว่า "เลือกห้องเลย มาร์ตี้"
‎ผมถาม "หมายความว่าไง อเล็กซ์"
‎เขาบอก "ฉันอยากให้แน่ใจ ‎ว่านายไม่รู้สึกว่าเราวางกับดักอะไรไว้"
‎"ว่านายไม่รู้สึกว่าถูกอัดเสียงหรืออัดคลิป"
‎แต่ในจังหวะนั้นผมบอกกับตัวเองเลยว่า
‎"ฉันติดกับครั้งใหญ่แล้ว"
‎เขานั่งอยู่ที่โต๊ะ แล้วพูดว่า
‎"ฉันอยากรู้ว่าพวกนายมีจุดยืนยังไง"
‎"ฉันเศร้าไม่ออกด้วยซ้ําที่สูญเสียมัลลอรี่
‎เพราะมัวแต่กังวลว่าจะเกิดอะไรขึ้นกับลูกฉัน"
‎ผมบอกว่า "อเล็กซ์ ในหัวฉันไม่มีเรื่องอื่นเลย ‎นอกจากการสูญเสียเด็กคนนั้น"
‎เขาอยากให้แน่ใจว่า...
‎ปิดปากทุกคนได้ ในคืนนั้น
‎ผมเคยได้ยินมาตลอด ‎ว่าพวกเมอร์ดอห์ทําให้ใครสักคนหายไปได้
‎คอนเนอร์มาหาผม ขอให้ผมนั่งลง ร้องไห้
‎เขาถามผมว่า ‎"พ่อ พวกนั้นจะพยายามฆ่าผมไหม"
‎(5 วันหลังอุบัติเหตุ)
‎ไม่มีผู้ใดพบเห็นมัลลอรี่ บีชวัย 19 ปี ‎ตั้งแต่เช้าวันอาทิตย์
‎เจ้าหน้าที่กล่าวว่า แม้จะผ่านไปห้าวันแล้ว ‎พวกเขาก็ยังถือว่านี่เป็นภารกิจช่วยเหลือ
‎ฉันกลัวอยู่ในใจลึกๆ ตลอดระยะเวลาที่...
‎ที่มีบางอย่าง...
‎ไม่ชอบมาพากล
‎มีหลายครั้งที่ฉันคิดว่า
‎"ทําไมพวกเขาไม่ทําแบบนี้" ‎"ทําไมพวกเขาไม่ทําแบบนั้น"
‎ฉันยังไม่เข้าใจด้วยซ้ํา พวกเขา... ‎พวกเขาได้ปิงไปที่นาฬิกาเธอไหม
‎เธอใช้แอปเปิลวอทช์
‎ควรมีใครลองวิธีนั้นก่อนหน้านี้ตั้งนาน และ...
‎- เช้าวันเกิดเหตุเลย ‎- ควรจะใช้วิธีนั้นทันที
‎บ้านเมอร์ดอห์ไม่อยากให้หาเธอพบ
‎เพราะถ้าหาไม่พบ ก็ไม่ถือเป็นอาชญากรรม
‎ฉันมองดูเฮลิคอปเตอร์ ‎แล้วก็สวดภาวนา สวดภาวนา และ...
‎ฉันได้ยินเสียงใครสักคนขึ้นมาที่เบาะหลัง
‎ฉันก็เลยหันไป ปรากฏว่าเป็นแม็กกี้
‎จากนั้นเขาก็พูดกับฉันว่า
‎"เบเวอร์ลี่ ถ้าพวกเขาหาเธอไม่เจอเลยล่ะ"
‎แล้วในหัวฉันก็คิดไปต่างๆ นานา
‎ถ้าเราหาตัวเด็กคนนั้นไม่เจอเลย
‎ในใจลึกๆ ฉันคงคิดว่า "พวกนี้ทําอะไรลงไป"
‎(7 วันหลังอุบัติเหตุ)
‎เราไปที่โบสถ์ ‎กับพ่อของมัลลอรี่ กับทั้งครอบครัวเธอ
‎แล้วเราก็จะไปที่สะพาน และ...
‎ฉันจําได้ว่ามีคนคนหนึ่งขับรถกระบะผ่านมา
‎เขาพูดว่า "หาเจอแล้วนะ"
‎หัวใจฉันหล่นวูบ
‎คนอื่นๆ กําลังกลับกันแล้ว
‎ส่วนฉันสติแตก คิดว่า "นี่ไม่ใช่เรื่องจริง"
‎เก้าหนึ่งหนึ่ง มีเหตุด่วนที่ไหนคะ
‎ผมเคนนี่ แคมป์เบลล์
‎เราอยู่ทีมค้นหากู้ภัย
‎เราคิดว่าเราเจอเธอแล้ว
‎โลกของผมพังทลาย
‎ความรู้สึกตอนนั้นคือ ผิดหวัง ใจสลาย
‎ฉันขึ้นรถ และขับกลับบ้าน
‎และร้องไห้ในอ้อมแขนของพ่อ
‎โทษที
‎ผมดีใจที่พวกเขาพบเธอแล้ว
‎และผมก็เสียใจมากที่เธอจากไปแล้ว
‎แต่พอได้รู้ว่าพวกเขาพบเธอแล้ว ‎ทางครอบครัวจะได้ไม่ค้างคาใจ
‎ตอนนั้นผมเริ่มบอก ‎ให้ตัวเองเข้าใจแล้วล่ะ ว่าบางที...
‎ว่าเธอน่าจะจากไปแล้ว
‎เขาเข้าไปในห้องตัวเองไม่ได้ด้วยซ้ํา
‎ฉันก็เลยนอนที่ห้องนั่งเล่นเป็นเพื่อนเขา
‎แล้วเขาก็จะสะดุ้งตื่นมาร้องลั่น ‎หรือคิดว่าตัวเองอยู่ในน้ํา
‎เขายอมแลกทุกอย่าง เพื่อปกป้องเธอ
‎(แก๊งเพื่อนสาว)
‎ทําไมต้องเป็นคนที่ฉันสนิทที่สุดด้วย
‎คนคนเดียวที่ทําอะไรร่วมกันมาทุกอย่าง
‎คนที่สะอาดบริสุทธิ์ที่สุด
‎ฉันคิดว่าเธอน่าจะ ดีเกินไปสําหรับโลกใบนี้
‎มัน...
‎มันชัดเลย ว่าเธอไม่อยู่แล้ว
‎(ร่วมไว้อาลัยมัลลอรี่ บีช)
‎ที่งานศพเธอ มีคนยืนต่อแถวยาวไปถึงลานจอดรถ
‎ผู้คนรอเข้างาน
‎ทุกคนมอบความรักมาให้ล้นหลาม ‎บางคนฉันไม่เคยเจอมาก่อนด้วยซ้ํา
‎น่าทึ่งมาก ที่มีคนมากขนาดนี้ห่วงใยเธอ
‎วิญญาณของเธอไปอยู่กับพระเจ้าแล้ว
‎และผมรู้ว่าสักวัน เราจะได้อยู่พร้อมหน้ากันอีก
‎แฮปปี้เบิร์ธเดย์ คุณหมีใจดี
‎แฮปปี้เบิร์ธเดย์ทูยู
‎แต่เราอยากเห็นความยุติธรรมของโลกนี้
‎เพราะพวกเราไม่มีใครอยู่เหนือกฎหมาย
‎ฉันอยากจะแน่ใจว่า จะไม่มีการปกปิดเรื่องนี้
‎และความยุติธรรมจะบังเกิด
‎ตลอดชีวิตที่โตมาในแฮมป์ตันเคาน์ตี้ ‎คุ้นชินกับตระกูลเมอร์ดอห์
‎พวกเขาคิดว่าตัวเองอยู่เหนือกฎหมาย
‎เพื่อนฉันก็เลยแนะนําให้เราไปหามาร์ค ทินสลีย์
‎เรเน่เชื่อว่าครอบครัวเมอร์ดอห์
‎จะชนะคดีได้แบบลอยลํา
‎นั่นคือสิ่งที่กระตุ้นให้เธอโทรหาผม
‎มีการสืบสวนอย่างต่อเนื่อง
‎ไม่มีใครให้ข้อมูลกับทางครอบครัว
‎(อยู่ระหว่างสืบสวนอุบัติเหตุ ‎อยู่ระหว่างรอตั้งข้อกล่าวหา)
‎สิ่งเดียวที่ผมรู้คือเด็กผู้หญิงคนหนึ่งถูกฆ่า
‎มีหลายคนบาดเจ็บ และมันก็เลวร้ายมาก
‎ผมเองก็มีลูกสาว รุ่นราวคราวเดียวกัน
‎ผมจําได้ว่าตัวผมสงสารครอบครัวนี้แค่ไหน
‎ผมอาศัยอยู่ในเขตที่ติดกับแฮมป์ตัน
‎เป็นเวลา 21 ปี
‎ทุกคนรู้จักกัน
‎ผมรู้จักอเล็กซ์ ‎และคนที่สํานักงานกฎหมายนั้นมานานกว่า 20 ปี
‎เรากําลังรับมือกับคนที่เก่งที่สุด หัวรุนแรงที่สุด
‎และเราต้องเตรียมพร้อมไว้ตลอดเวลา
‎สิ่งหนึ่งที่ผมทําคือการเริ่มสืบเรื่องนี้
‎เพื่อหาคําตอบว่าเกิดอะไรขึ้นกันแน่
‎เพื่อพิสูจน์ให้กระจ่างว่าพอลเป็นคนขับ
‎(12 องศาเซลเซียส)
‎(23 ก.พ. 2019 ‎คืนวันเกิดเหตุ)
‎วันที่ 23 กุมภาพันธ์ นั่นคือคืนงานเลี้ยง
‎พอลกับมอร์แกน แอนโทนี่ มัลลอรี่
‎คอนเนอร์ คุก และไมลีย์ อัลท์แมน
‎พอลไปร้านสะดวกซื้อพาร์คเกอร์ส
‎ที่นั่น เขาซื้อแอลกอฮอล์มูลค่าห้าสิบดอลลาร์
‎พอลสูง 170 ซม. หนัก 67 กิโล
‎เขาใช้ใบขับขี่ของบัสเตอร์ ‎เพราะอายุเขายังไม่ถึง
‎แคชเชียร์สแกนใบขับขี่ ‎เครื่องส่งเสียงปิ๊บว่าผ่าน
‎เขาซื้อเหล้ามา
‎พอลรู้ว่าคืนนั้นจะมีการตั้งด่าน
‎นั่นคือสาเหตุที่เขาอยากไปทางเรือ
‎พวกเขาไปที่บ้านริมน้ํา เอาเรือออก แล้วเริ่มดื่ม
‎พอลใช้กรวยกรอกเบียร์ ‎แนเชอรอลไลท์หกกระป๋องลงคอ
‎พวกเขาขึ้นเรือ ‎มุ่งหน้าไปงานเลี้ยงหอยนางรมเผา
‎พวกเขาลงจากเรือ และเข้างาน
‎ตอนที่พวกเขาออกจากงานเลี้ยงหอยนางรมเผา
‎เรามีประวัติการโทรของพอล
‎และคนที่พอลโทรหา
‎คนแรกคือพ่อ เขาไม่รับโทรศัพท์
‎แล้วเขาก็โทรหาแม่
‎พอลกับแม็กกี้คุยกันประมาณห้านาที
‎แอลกอฮอล์ในเลือดของพอล ‎สูงกว่าที่กฎหมายกําหนดสามเท่า
‎เรารู้ เพราะโรงพยาบาลเจาะเลือดเขา
‎เพราะเขาอาละวาดจนคุมไม่อยู่
‎เขาเมา เรื่องนั้นไม่ต้องสงสัยเลย
‎คลิปที่เด็กๆ เดินไปที่เรือ
‎นั่นคือครั้งสุดท้ายที่เราเห็นมัลลอรี่ บีช ยังมีชีวิต
‎เธอยิ้ม มีความสุข อยู่ในวัยสวยสะพรั่ง...
‎ซึ่งจะสิ้นสุดลงภายในประมาณหนึ่งชั่วโมง
‎พอลไม่ยอมให้คนอื่นขับ
‎เขาถ่มน้ําลายใส่มอร์แกน ‎เรียกเธอว่าอีตัว แล้วก็ตบหน้าเธอ
‎เดินกลับไปที่พังงา แล้วเร่งความเร็วจนสุด
‎เรือชนสะพาน ‎แล้วพุ่งขึ้นไปเกยโขดหินที่เชิงสะพาน
‎หลังจากการชนปะทะ
‎มีเจ้าหน้าที่รักษากฎหมาย ‎ของละแวกนี้ประมาณ 20 นาย
‎มาที่จุดเกิดเหตุ
‎และไม่มีสักคน ‎ที่คิดจะจับพอล เมอร์ดอห์มานั่งหน้ารถ
‎เพื่อถามเขาเรื่องเหตุการณ์ที่เกิดขึ้น
‎พอลเป็นคนขับ
‎พอลขับเหรอ
‎ใช่
‎เรารู้ไหมว่าใครเป็นคนขับเรือ
‎รู้ เขาบอกว่าคนที่ไม่ใส่เสื้อผ้าเป็นคนขับ
‎นี่ไม่ใช่ข้อบ่งชี้ถึงการบกพร่องต่อหน้าที่
‎เพราะคนเรา ‎ไม่มีทางบกพร่องต่อหน้าที่ได้ขนาดนั้น
‎สิ่งที่เราไม่รู้ตัวในตอนนั้น
‎คือเส้นสายที่คนพวกนั้นมี ‎กับตระกูลเมอร์ดอห์ กับอเล็กซ์
‎ไมเคิล บร็อคได้เป็นหัวหน้าฝ่ายสืบสวน ‎ในช่วง 24 ชั่วโมงแรก แต่งตั้งโดย
‎กรมทรัพยากรทางธรรมชาติ
‎และเขามีความใกล้ชิดกับครอบครัวเมอร์ดอห์
‎แอนโทนี่ คุกบอกไมเคิล บร็อคว่า ‎"พอล เมอร์ดอห์ฆ่าแฟนผม"
‎แต่เราไม่มีคลิปเสียงนั้นเป็นหลักฐาน
‎(รู้ไหมว่าเทปนั้นอยู่ไหน)
‎(ไม่อยู่ที่ผม ผมก็ไม่รู้)
‎มีเจ้าหน้าที่อีกคน ไมเคิล พอล โธมัส
‎ไมเคิล พอล โธมัส ‎เป็นเจ้าหน้าที่กรมทรัพยากรที่คนรู้จักเยอะ
‎และเขาเคยช่วยพอลเวลาเกิดปัญหาหลายครั้ง
‎ชายคนนี้ก็เหมือนหมารับใช้ของอเล็กซ์ เมอร์ดอห์
‎ไมเคิล พอล โธมัสมีสถานะเป็นเพื่อนสนิท ‎ของจอห์น มาร์วิน เมอร์ดอห์
‎จอห์น มาร์วิน เมอร์ดอห์เป็นน้องของอเล็กซ์
‎ผมมีประวัติการโทร
‎ในคืนที่เกิดเหตุเรือชนสะพาน ‎และหลายวันหลังจากนั้น
‎จอห์น มาร์วิน เมอร์ดอห์ ‎โทรหาไมเคิล พอล โธมัสหลายสาย
‎เอกสารของกรมทรัพยากรทางธรรมชาติชี้ว่า
‎จอห์น มาร์วิน เมอร์ดอห์ ‎โทรหาออสติน พริตเชอร์ด้วย
‎เขาเป็นเจ้าหน้าที่ อยู่ที่โรงพยาบาล ‎พยายามจะสัมภาษณ์เด็กๆ
‎มันบ่งชี้ว่า ‎จอห์น มาร์วินไปเอารถพ่วงมาที่เรือจริงๆ
‎และเขาได้ช่วยขนเรือออกไปหรือไม่ ผมไม่รู้
‎แต่มีการบันทึกไว้เป็นเอกสารและบ่งชี้ว่า ‎เขาอยู่ที่นั่น ในที่เกิดเหตุ ในวันนั้น
‎พอแรนดอล์ฟ เมอร์ดอห์ ‎กับอเล็กซ์ เมอร์ดอห์ มาถึงที่โรงพยาบาล
‎ลูกจ้างโรงพยาบาลเล่าว่า ‎มีความพยายามจากทางด้านอเล็กซ์
‎ที่จะบงการสิ่งที่เกิดขึ้น
‎อเล็กซ์ไม่ได้ห่วงเรื่องตามหามัลลอรี่
‎เขาห่วงแต่การสร้างความสับสน
‎ให้แน่ใจว่าไม่มีใครพูดอะไร
‎ว่าทุกคนปิดปากเงียบ ซึ่งถ้าเป็นอย่างนั้น
‎ก็จะไม่สามารถระบุได้ว่าใครเป็นคนขับเรือ
‎ประวัติการโทรยาวเหยียด
‎ผู้สืบสวนโทรหาพวกเมอร์ดอห์
‎ไม่มีสักสายที่โทรหาฟิลลิปหรือเรเน่ บีช
‎ฉันถามเรื่องครอบครัวของมัลลอรี่น่ะ
‎ฉันมีเบอร์โทรนะ แต่ฉันไม่อยากเป็นคนโทร
‎และฉันก็ไม่รู้ว่า...
‎จนกว่าเราจะรู้แน่นอน
‎การโทรไปบอกพวกเขา อาจไม่ใช่ความคิดที่ดีนัก
‎เราไม่อยากสร้างความตระหนก ‎ไม่อยากให้พวกเขามาที่นี่และสร้างปัญหาอะไร
‎แม่ของเรเน่ได้ข่าวเรื่องเรือชนและโทรหาเรเน่
‎แต่ก็ยังไม่มีใครพูดกับเธอ...
‎คือ... กรมทรัพยากรไม่เคยโทรหาเธอเลย
‎ไม่มีเจ้าหน้าที่โทรหาเธอสักคน
‎ไม่มีใครจากฝ่ายบังคับใช้กฎหมายโทรหาเราเลย
‎ไม่มีเจ้าหน้าที่รักษากฎหมาย ‎หรือใครก็ตามติดต่อมาเลย
‎เพื่อที่จะบอกว่า ลูกสาวคุณหายไป
‎เรื่องมันอาจต่างไปจากนี้
‎อาจไม่มีอะไรต่าง แต่ก็อาจต่างไปจากนี้ก็ได้
‎ทีนี้ สิ่งหนึ่งที่เราทําก็คือ ‎เราว่าจ้างวิศวกรชีวกลศาสตร์
‎ผมแน่ใจว่าหลายคนเคยเห็นหุ่นทดสอบการชน
‎พูดง่ายๆ วิศวกรชีวกลศาสตร์คือผู้เชี่ยวชาญ
‎ด้านการเคลื่อนไหวของร่างกายและฟิสิกส์
‎ดังนั้นสิ่งที่เขาสามารถทําได้คือ ‎เอาตําแหน่งของคนบนเรือ
‎กับบาดแผลที่ได้รับ
‎ไปคํานวณว่าแต่ละคนอยู่ตรงไหน
‎ตามความเสียหายของเรือ และอาการบาดเจ็บ
‎มัลลอรี่กับแอนโทนี่อยู่ด้านหลังของเรือ
‎ตอนที่เรือชนสะพาน หน้าเรือจมลง
‎ท้ายเรือเชิดขึ้น
‎เหวี่ยงแอนโทนี่กับมัลลอรี่ออกจากเรือ
‎มัลลอรี่ได้รับบาดเจ็บที่ศีรษะจากการกระแทก
‎หลังจากนั้นเธอก็จมน้ํา
‎ไมลีย์กับมอร์แกน ‎นั่งอยู่บนถังน้ําแข็งที่ด้านหน้าสุดของเรือ
‎มอร์แกนถูกเหวี่ยงไปข้างหน้า
‎มือโดนบดทับระหว่างเรือกับตัวสะพาน
‎ไมลีย์อยู่ทางขวาของเธอ
‎ไมลีย์ยกเท้าขึ้น
‎เธอไม่โดนแรงกระแทกมากนัก
‎คอนเนอร์ถูกเหวี่ยงไปที่คอนโซลกลาง
‎ที่กรามเขาเกิดการฉีกขาดและกระดูกหัก
‎ด้านข้างคอนโซลมีที่ยึดคันเบ็ดอยู่
‎เป็นจุดที่คอนเนอร์ไปโดน เกิดพังเสียหาย
‎กระจกบังลมมีรอยร้าว ซึ่งก่อนหน้านั้นไม่มี
‎และคานที่คอนเนอร์จับไว้ก็โก่งคด
‎คอนเนอร์ไม่ใช่คนที่ขับเรือแน่นอน
‎ไม่งั้นตัวเขาคงไม่ทําให้ ‎ที่ยึดคันเบ็ดเกิดความเสียหายได้
‎คงไม่ทําให้ตัวเองกรามหัก
‎และลงไปกองอยู่ที่ด้านขวาของเรือ
‎หลักฐานในคดีนี้คือ
‎ความจริงหนึ่งเดียวว่า
‎คอนเนอร์ คุก ไม่ได้ขับเรือลํานั้น
‎(18 เม.ย. 2019)
‎มัลลอรี่ บีช เสียชีวิตไปเมื่อเกือบสองเดือนที่แล้ว
‎เมื่อเรือที่เธอโดยสารมา ‎ชนเข้ากับสะพานใกล้กับแพร์ริสไอส์แลนด์
‎คืนนี้ มีผู้ได้รับข้อกล่าวหาเป็นครั้งแรก
‎พอล เมอร์ดอห์วัย 21 ปี ถูกตั้งสามข้อหา
‎ขับเรือภายใต้ฤทธิ์สุรา เป็นเหตุให้ผู้อื่นเสียชีวิต
‎และขับเรือภายใต้ฤทธิ์สุรา ‎เป็นเหตุให้ผู้อื่นบาดเจ็บ อีกสองกระทง
‎จมน้ํา และได้รับบาดเจ็บที่ศีรษะจากการกระแทก
‎นั่นคือผลชันสูตร ‎สาเหตุการเสียชีวิตของมัลลอรี่ บีช
‎นักเดินเรือชาวซาแมเรียเป็นผู้พบศพ
‎ที่บริเวณบรอดครีกมารินา ในหนึ่งสัปดาห์ให้หลัง
‎ตอนนี้ที่สํานักงานหัวหน้านิติกรเคลื่อนที่ที่ 14
‎ผู้พิพากษาของบิวฟอร์ตเคาน์ตี้สองคน ‎และสํานักงานนายอําเภอบิวฟอร์ตเคาน์ตี้
‎ต่างถอนตัวจากคดีนี้ ‎เนื่องจากมีความใกล้ชิดกับครอบครัวเมอร์ดอห์
‎ผู้อํานวยการฝ่ายสื่อสาร ‎โรเบิร์ต คิตเทิลบอกผมว่า
‎เมอร์ดอห์จะไม่ได้รับการปฏิบัติเป็นพิเศษ ‎เพราะครอบครัวของเขา
‎ที่หลายคนถกเถียงกันคือ ‎ทําไมเมอร์ดอห์ถึงยังไม่ถูกจองจํา
‎เราอาจไม่ได้พูดคุยกับพอล เมอร์ดอห์
‎หรือไม่ได้พบเห็นเขา ‎จนกว่าจะมีการนําตัวขึ้นศาลในอีกไม่กี่สัปดาห์
‎นายเมอร์ดอห์ วัย 20 ปี ‎อาจต้องรับโทษนานกว่า 25 ปีก็เป็นได้
‎แน่นอนครับ เราจะมาอัปเดตเรื่อยๆ
‎ผมรู้ว่าความจริงจะปรากฏ
‎ผมรู้สึกเหมือนได้ยกภูเขาลูกใหญ่ออกจากอก
‎แต่ก็น่าตกใจนะ ‎ที่เห็นคนใหญ่คนโตขนาดนั้นได้รับโทษ
‎แต่ในใจลึกๆ เราก็คิดอยู่ตลอด
‎ว่าเขาจะถูกตั้งข้อหาจริงไหม
‎เขาจะได้รับโทษอย่างที่ควรได้รับจริงไหม
‎หรือว่าเรื่องนี้จะพลิกล็อก
‎(กําลังพิมพ์...)
‎พอลติดต่อมาหาฉัน
‎(พอล: ขอคุยได้ไหม หวัดดี)
‎เขาก็แค่พยายามจะบงการ
‎เพื่อที่จะทําให้ฉันกลับไปหา แต่ว่า...
‎ฉันบอกเขาให้เลิกส่งข้อความหาฉัน
‎ปล่อยให้ฉันได้กลับไปเป็นคนปกติ ‎ให้ฉันได้ทําใจกับการตายของมัลลอรี่
‎ให้ฉันได้พยายามทําความเข้าใจ ‎กับความจริงที่ว่าเป็นเพราะนาย
‎พอลอาจจะติดคุก
‎ผมเกิดความรู้สึกหลายอย่างปนกันไป
‎ผมกลัวที่มันจะเป็นอย่างนั้น แต่ว่าผมก็โกรธเขา
‎เรามีอะไรสักอย่างที่รักมากๆ...
‎แล้วมันก็หายไป ก่อนที่เราจะได้...
‎ก่อนได้บอกลาด้วยซ้ํา
‎ผมนึกไปถึงการตัดสินใจโง่ๆ ที่มาจากเขา
‎ท่าทางไร้สาระของเขา
‎จําได้ว่าเป็นเพื่อนกับเขามันยากแค่ไหน
‎นายอาจต้องเข้าคุกจริงๆ ก็ได้วะ
‎เมื่อไหร่จะเรียนรู้สักที
‎(ศาลแฮมป์ตันเคาน์ตี้)
‎(3 เดือนหลังอุบัติเหตุ)
‎ผมเดล แชนนอน วันนี้เป็นวันแรก
‎ที่เราได้เห็นเมอร์ดอห์ในศาล
‎เขาโดนข้อหาร้ายแรงหลายกระทง
‎มีนักข่าวอยู่ที่นั่นนับสิบ
‎อเล็กซ์กับแม็กกี้เดินเข้ามา
‎อเล็กซ์ เขาบอกว่า "ไง ไมเคิล เป็นไงบ้าง"
‎เขาอยู่ในศาล ‎และลูกชายเขากําลังถูกนําตัวขึ้นศาล
‎ด้วยความผิดอาญาร้ายแรง ‎แต่เขาทําเหมือนเราอยู่ที่แคมป์ล่าสัตว์ของพ่อเขา
‎กําลังจะชงเครื่องดื่มหรือทอดปลา ‎หรืออะไรสักอย่าง
‎เขาได้รับการปฏิบัติเป็นพิเศษ ‎ตลอดการพิจารณาคดี ด้วยนามสกุลเขา
‎วันนั้นตอนเขาไปที่ศาล
‎เขาได้ถ่ายรูปทําประวัติ ‎โดยสวมเสื้อโปโลปกติ
‎ถ้าคืนนั้นคนที่ขับเรือเป็นผม
‎หรือใครก็ได้ที่ไม่ใช่พอล
‎คืนนั้นเราคงได้นอนในคุกไปแล้ว
‎และน่าจะยังไม่ได้ออกจากคุกด้วยซ้ํา
‎ศาลถือว่าเขาเป็นผู้บริสุทธิ์ ‎เขาให้การว่าตนไม่ผิด
‎ทนายของเมอร์ดอห์ให้การว่าไม่มีความผิด
‎ต่อข้อหาทั้งสามกระทง ‎และปฏิเสธการรับฟังข้อกล่าวหา
‎ซึ่งแปลว่าจะยังไม่มีการเปิดเผยรายละเอียด ‎จนกว่าจะมีการพิจารณาคดี
‎ศาลขอกําหนดเงินประกัน
‎ไว้ที่ห้าหมื่นดอลลาร์
‎เราดําเนินการตามปกติ
‎ทุกอย่างได้รับการจัดการในแบบปกติทั่วไป
‎ทําไมเขาถึงให้การว่าไม่มีความผิดครับ
‎เพราะเขาไม่มีความผิด
‎เขาไม่เคยต้องเข้าคุกเลย
‎ไม่เคยใส่กุญแจมือ ไม่เคยใส่ชุดนักโทษ
‎เหมือนไม่เคยมีอะไรเกิดขึ้นเลย
‎พอล เมอร์ดอห์ถูกฟ้องความผิดอาญาร้ายแรง
‎ซึ่งรวมถึงการขับเรือภายใต้ฤทธิ์สุรา ‎เป็นเหตุให้ผู้อื่นเสียชีวิต
‎พ่อแม่ของบีชเดินออกมาพร้อมบอกว่า ‎ไม่ขอพูดอะไร
‎ยังไม่มีการกําหนด ‎วันพิจารณาคดีข้อหาอาญาดังกล่าว
‎(เรื่องนี้เสื่อมมาก ‎#มัลลอรี่บีช จะไม่ได้รับความเป็นธรรม)
‎(#ระบบคนดีทางใต้ ยังคงมีอยู่)
‎(ไม่มีกุญแจมือ)
‎(ไม่มีชุดนักโทษ)
‎(ไม่ต้องเข้าคุก)
‎(2021 ‎2 ปีหลังอุบัติเหตุ)
‎หลังจากที่พอลไปขึ้นศาล
‎เขาก็ย้ายไปอยู่กระท่อมของครอบครัวที่โมเซลล์
‎ผ่านมาสองปี นับตั้งแต่เหตุเรือชนในวันนั้น
‎แล้วเราก็เห็นสตอรีส์ในสแนปแชท ‎ว่ายังมีคนไปดื่มเหล้ากับพอลอยู่เลย
‎เขาใช้ชีวิตตามปกติ เหมือนตอนก่อนอุบัติเหตุ
‎เรื่องนี้ฉันโกรธมาก ‎และฉันตัดพวกเขาออกไปจากชีวิต
‎เพราะฉันรู้สึกว่า ‎พวกเขาไม่ให้เกียรติมัลลอรี่อย่างที่ควรเลย
‎หลังเกิดอุบัติเหตุครั้งนั้น
‎ฉันไปเข้ารับคําปรึกษากับหลายคน
‎แต่ไม่มีคนไหนเหมาะกับฉันจริงๆ
‎รู้สึกเหมือนพวกเขาไม่ได้ช่วยฉัน
‎คลายปมในใจ จากอุบัติเหตุครั้งนั้น
‎คลายความรู้สึกผิดที่เป็นผู้รอด
‎แล้วก็การที่เสียเพื่อนสนิทคนหนึ่งไป ‎ตั้งแต่อายุยังน้อย
‎ความเจ็บปวดจากความสัมพันธ์กับพอลในอดีต
‎การที่เธอซ่อนมันไว้มานานหลายปี มัน...
‎มันทําให้ผมเจ็บปวดอยู่ข้างใน
‎ก่อนจะถึงวันที่เกิดอุบัติเหตุ
‎ผมไม่เคยรู้เลย เรื่องการถ่มน้ําลาย ชก ตบตี
‎และทําให้เธอเสื่อมเสียเกียรติ
‎ผมไม่เคยรู้เลย
‎และฉันขอบอกตามความจริงว่า
‎ตอนนี้ฉันก็ยังไม่รู้ ว่ามันเป็นแบบนั้นอยู่นานแค่ไหน
‎ใช่ค่ะ
‎มันคงเป็นแบบนั้นอยู่นานพอสมควร
‎เพราะวันที่เกิดเหตุ มันจบเลย
‎- เธอพอเลย เธอไม่เอาแล้ว ‎- จบ
‎- วันนั้นยุติทุกอย่าง ‎- เธอมักจะพูดว่ามัลลอรี่ช่วยเธอไว้
‎และมัลลอรี่ก็ได้ช่วยเธอไว้จริงๆ ในทางหนึ่ง
‎ผมกับพอล... ผมไม่ได้เจอเขาเลย
‎ตั้งแต่วันที่สองหลังอุบัติเหตุ
‎ผมพยายามไม่มองเขา
‎เพราะในตอนนั้น ผมยังเดือดอยู่ และ...
‎ในที่สุดผมก็รู้สึกว่าเขาจ้องมาที่ผม
‎เขากําลังรอให้ผมหันไปมองเขา
‎และผมก็หันไปมองเขา
‎ทันทีที่เราสบตากัน เขา... พูดเสียงแผ่วๆ ว่า
‎"ฉันรักนายนะ และฉันเสียใจ"
‎และ...
‎ผมบอก "ฉันก็รักนาย แต่นายไปซะเถอะ"
‎ฉันติดตามข่าวในเซาท์แคโรไลนาใกล้ชิดมาก
‎ฉันเขียนข่าวของทางใต้ให้วอลสตรีทเจอร์นัล
‎ทํามาเกือบ 17 ปีแล้ว
‎ฉันก็เลยเริ่มติดตามคดีนี้อย่างใกล้ชิด
‎(โดยวาเลอรี บาวเออร์ลีน)
‎และโดยลักษณะทั่วไป ‎ในช่วงปลายฤดูใบไม้ผลิถึงต้นฤดูร้อนของปี 2021
‎ครอบครัวเมอร์ดอห์เจอสถานการณ์ไม่สู้ดีเลย
‎พอลถูกตั้งข้อหาอาชญากรรม ‎เพราะการเสียชีวิตของมัลลอรี่ บีช
‎และคดีนั้นก็อยู่ในกระบวนการ
‎แต่ว่าพฤติกรรมของพอล ‎และเรื่องปวดหัวกับผู้รักษากฎหมาย
‎ก็ยังมีต่อไป ถึงเขาจะอยู่ ‎ภายใต้การตรวจสอบข้อเท็จจริงก็ตาม
‎- สบายดีไหม ‎- สบายดีครับ
‎ผมตรวจความเร็วคุณได้ 125
‎- ได้ 125 เหรอ ‎- ครับ
‎- ผมรู้ตัวว่าเร่งความเร็วตอนเห็นคุณ ‎- โอเค
‎บัสเตอร์ เมอร์ดอห์ถูกไล่ออก
‎จากมหาวิทยาลัยเซาท์แคโรไลนา ‎เพราะขโมยผลงาน
‎และนอกเหนือจากนั้น
‎ก็มีความเครียดหนักในชีวิตคู่ของแม็กกี้กับอเล็กซ์
‎แม็กกี้ เมอร์ดอห์เริ่มรู้ว่ามีค่าใช้จ่ายค้างอยู่
‎มีคนพูดกันต่อเนื่องว่า เธอว่าจ้างนักบัญชีนิติ
‎เพื่อมาช่วยจัดการเรื่องเงิน
‎ข่าวลืออีกเรื่องที่มีการตีพิมพ์
‎คือเธอไปพบทนายความคดีหย่าร้างด้วย
‎ดังนั้นจึงมีข้อบ่งชี้ว่า ‎มีความเครียดเพิ่มสูงขึ้นในครอบครัว
‎ในหลายๆ ระดับ
‎ระหว่างที่ครอบครัวนั้นเกิดเรื่องต่างๆ
‎ตัวผมเองไม่รู้ เพราะผมไม่ได้อยู่ด้วย ‎แต่ผมรู้จักเขามานานมาก
‎ผมรู้ว่าเขาเป็นคนยังไง
‎ตลอดสองปีที่พอลต้องเผชิญเรื่องทุกอย่าง ‎เขารู้สึกเจ็บ
‎เขาไม่ได้ใช้ชีวิตเหมือนตัวเองรอดความผิดไปได้
‎อย่างที่คนอื่นๆ มองเขา
‎เขา...
‎เขากลัว
‎(7 มิถุนายน 2021)
‎แฮมป์ตันเคาน์ตี้ 911 มีเหตุด่วนอะไรครับ
‎ผมอเล็กซ์ เมอร์ดอห์ ‎บ้านเลขที่ 4147 ถนนโมเซลล์
‎ผมต้องการตํารวจและรถพยาบาลด่วนเลย
‎โอเค 4147 ถนนโมเซลล์ใช่ไหม
‎ภรรยากับลูกผมถูกยิงอาการสาหัส
‎พวกเขาไม่... พวกเขาไม่กระดิกเลย
‎ผมลองดูแล้ว อาการแย่มาก
‎อย่าเพิ่งวางสายนะครับ
‎ฉันอยู่ที่ทํางาน กับเรเน่
‎เราได้ข่าวไวมาก เพราะเราเป็นพยาบาลทั้งคู่
‎ประจําในเรือนจํา
‎เธอตื่นตระหนกทันที
‎พูดว่า "เธอต้องไปถามดูเดี๋ยวนี้ว่าเกิดอะไรขึ้น"
‎ฉันได้รับโทรศัพท์จากแม่
‎ว่าพอลกับคุณแม็กกี้ถูกฆ่า
‎ฉันพูดอะไรไม่ออกเลย
‎คนที่ฉันเคยคบอยู่สี่ปีถูกฆ่า
‎แม่เขาเองก็ถูกฆ่า ข้างกันกับเขา
‎ฉันรู้ว่าฉันโกรธให้พอล แต่...
‎ในใจฉันมันเจ็บที่ได้รู้
‎ว่าคนคนหนึ่งถูกฆ่าอย่างโหดเหี้ยม
‎แม่กับลูกชาย
‎ฉันทําใจรับข่าวนี้ได้ยากมาก
‎ฉันได้ข่าวเรื่องฆาตกรรมสองศพ แม็กกี้กับพอล
‎ทันทีหลังจากเกิดเหตุ
‎เหตุยิงครั้งนั้นเกิดขึ้นตอนดึก ‎กว่าจะมีการรายงานก็ผ่านไปสองสามชั่วโมง
‎และมีข้อมูลน้อยมาก
‎ฉันได้รับข้อความจากหลายทาง
‎"ได้ข่าวเรื่องที่เกิดขึ้นที่โลวคันทรี่รึยัง"
‎แต่พอผ่านไปหนึ่งวัน ผ่านไปสองวัน
‎มันก็เริ่มออกข่าวท้องถิ่นและข่าวระดับรัฐ
‎สองสมาชิกตระกูลดังของโลวคันทรี่ ‎ถูกพบเป็นศพในเวลาข้ามคืน
‎ปริศนาฆาตกรรมที่เกิดขึ้น ‎ด้านหลังแนวรั้วของกระท่อมล่าสัตว์แห่งนี้
‎ในคอลเลตันเคาน์ตี้
‎พอล เมอร์ดอห์วัย 22 ‎และคุณแม่มาร์กาเร็ต เมอร์ดอห์
‎คือเหยื่อในเหตุยิงในคืนที่ผ่านมา ‎ลึกเข้าไปตามทางรถที่คุณเห็นด้านหลังผม...
‎(ห้ามเข้า)
‎เราได้ข้อมูลจากเจ้าหน้าที่สืบสวนของรัฐน้อยมาก
‎ผู้รักษากฎหมายไม่แถลงข่าว
‎ไม่ตอบคําถามอะไร ยกเว้นเป็นแถลงการณ์
‎(ห้ามผ่าน)
‎ผู้รักษากฎหมายไม่ได้ให้ข้อมูลมากนัก
‎แต่ที่เรารู้ก็คือ
‎ฆาตกรยังลอยนวลอยู่
‎ในช่วงหลายชั่วโมงหลังการฆาตกรรม ‎มีความคลุมเครืออยู่เยอะมาก
‎แต่สิ่งที่เรารู้คือสิ่งที่อเล็กซ์ เมอร์ดอห์ ‎บอกเจ้าหน้าที่สืบสวนของรัฐ
‎อเล็กซ์อยู่ที่บ้าน งีบหลับไป
‎ตื่นขึ้นมา ไม่เห็นแม็กกี้กับพอล
‎ที่ดินกว้างมาก ไม่รู้ว่าสองคนนั้นอยู่ไหน
‎ส่งข้อความไปบอกว่า "จะออกไปหาพ่อกับแม่"
‎แล้วก็ออกไปหาพ่อของเขา
‎พ่อเขาสุขภาพทรุดโทรมหลังจากป่วยมานาน
‎แม่เขาก็ป่วยเป็นโรคสมองเสื่อม
‎ใช้เวลาสักพักกว่าจะไปถึง ถามไถ่ กลับมาบ้าน
‎ตอนที่เขากลับมาถึงโมเซลล์ ‎เวลาสี่ทุ่ม 15 ถึงสี่ทุ่ม 20
‎ตอนนั้นเขาก็ได้พบว่าเกิดเรื่องโกลาหล
‎จุดที่ยิงคือบริเวณใกล้คอกหมา
‎ซึ่งขับรถจากบ้านหลังใหญ่ไปไม่ไกล
‎แม็กกี้ถูกยิงหลายนัดเข้าที่หน้าอกและหลัง
‎จากตําแหน่ง ‎ดูเหมือนเธอกําลังวิ่งหนีใครหรืออะไรบางอย่าง
‎พอลถูกยิงที่หน้าอกหนึ่งนัด ‎ซึ่งเป็นการตายที่ทรมานมาก
‎แล้วเขาก็ถูกยิงอีกนัดเข้าที่คอและศีรษะ
‎เขาถูกยิงสาหัสสากรรจ์ซะจน...
‎แทบไม่เหลือเค้าเดิม
‎อเล็กซ์ เมอร์ดอห์โทรแจ้ง 911
‎การโทรหา 911 น่ะ
‎เป็นสายที่แต่ละคนก็จะได้ยินไม่เหมือนกัน
‎อเล็กซ์ เมอร์ดอห์อยู่ในสายกับผม
‎โอเค เธอชื่ออะไรคะ
‎แม็กกี้... แม็กกี้กับพอล
‎เขายังหายใจอยู่รึเปล่า
‎ไม่ ไม่หายใจทั้งคู่
‎แล้วเธอ... โอเค
‎คุณเห็นอะไร... คุณเห็นใครแถวนั้นไหม
‎ไม่เห็น
‎ผมไปข้างนอกมา เพิ่งกลับบ้าน
‎คุณอย่าแตะตัวพวกเขานะ โอเคไหม
‎ผมแตะไปแล้ว ดูว่ายังหายใจอยู่ไหม
‎ฉันว่าเราสามารถพูดได้ว่า ‎เสียงของอเล็กซ์สูงกว่าปกติ
‎เขาพูดเร็วมาก เขาหายใจแรงมาก
‎และคุณได้ยินเสียงหมาเห่า ‎มันเป็นฉากที่โกลาหล ประหลาด คลุมเครือ
‎เช้านี้ สมาชิกตระกูลเมอร์ดอห์
‎ออกมาพูดเป็นครั้งแรก ‎ตั้งแต่พี่ของพวกเขา อเล็กซ์ เมอร์ดอห์
‎พบลูกชายวัย 22 ปี พอล และภรรยา แม็กกี้
‎ถูกยิงเสียชีวิตบริเวณนอกบ้าน ‎ที่เซาท์แคโรไลนาเมื่อสัปดาห์ที่แล้ว
‎พี่ชายคุณเป็นยังไงบ้าง
‎เขาเป็นคนเที่ยงตรง ‎เข้มแข็ง สร้างเนื้อสร้างตัว
‎แต่แล้วเขาก็ไม่เป็นผู้เป็นคน
‎เขา...
‎เราทําใจได้ยากมาก
‎ทําให้ทั้งครอบครัวเปลี่ยนไป...
‎และผมนึกไม่ออกเลย ‎ว่าพี่ผมต้องอกสั่นขวัญแขวนแค่ไหน
‎ครอบครัวเมอร์ดอห์บอกเราว่า ‎พอลได้รับคําขู่จากคนแปลกหน้า
‎คนที่พวกเขาบอกว่าไม่รู้จักมาก่อน
‎คําขู่พวกนั้นรุนแรงไหม
‎ตอนนั้นผมไม่คิดว่าเป็นคําขู่จริงๆ
‎ไม่งั้นผมคงพยายามจะทําอะไรสักอย่าง ‎หรือแจ้งเตือนใครไปแล้ว
‎แต่ผมคิดว่า
‎คือ...
‎ผมน่าจะพลาดไป
‎อเล็กซ์กับบัสเตอร์ เมอร์ดอห์ ‎ตั้งเงินรางวัลหนึ่งแสนดอลลาห์
‎ให้คนที่มีข้อมูลซึ่งนําไปสู่การจับกุมและลงโทษ
‎คนที่ฆ่าแม็กกี้และพอล เมอร์ดอห์
‎แม่กับลูกชายเป็นศพอยู่บนพื้น ห่างกันไม่ไกล
‎ความกลัวเข้าเกาะกุมชุมชนนี้
‎ใครฆ่าพอลกับแม็กกี้
‎มีการคาดเดากันไปต่างๆ นานา
‎ว่าตอนนั้นน่าจะเกิดอะไรขึ้น
‎คิดว่านี่อาจเกี่ยวข้องกับการตายของมัลลอรี่ บีช
‎อะไรคือแรงจูงใจ ‎นอกจากความโกรธหรือการแก้แค้น
‎อย่างน้อยครอบครัวบีช ‎ก็แสดงความเห็นใจผ่านสาธารณะ
‎แต่บางคนอาจพูดว่า หรือสงสัยว่า
‎มีใครได้ประโยชน์จากเรื่องนี้ไหม
‎จะมีคนหมายหัวและก่อเหตุยิง
‎ชายหนุ่มคนนี้ เพราะการตายของมัลลอรี่ไหม
‎นี่เป็นเมืองเล็ก คนก็เลยจับกลุ่มกันพูดไปเรื่อย
‎และใครๆ ก็มองมาที่
‎คนที่อยู่บนเรือในคืนนั้น
‎แฟนฉันหายไปนะเว้ย
‎ขอให้แกตกนรกหมกไหม้
‎ฝ่ายบังคับใช้กฎหมายมาที่ที่ทํางานผม ‎จ้องตาผมแล้วพูดว่า
‎"นี่ นายเป็นผู้ต้องสงสัยอันดับหนึ่ง ‎และฉันต้องขอพยานที่อยู่หน่อย"
‎ผมเกือบจะฉุนขาด
‎คนที่คุณพูดถึงคือเพื่อนรักคนหนึ่งของผม
‎มีหลายอย่างที่บ่งบอกว่า...
‎ด้วยความที่พวกเขา ‎พยายามโทษคอนเนอร์ว่าเป็นคนขับเรือ
‎คอนเนอร์ก็เลยถูกเพ่งเล็งหนักกว่าคนอื่น
‎ผมไม่ใช่คนที่ปกติจะสติแตกหรือฉุนขาด แต่...
‎มันก็ยาก
‎ในตาฉัน เธอคือคนสวย
‎ในพันธสัญญาเดิมมีคํากล่าวว่า ตาต่อตา
‎ผมคิดว่าพอลกลัว
‎เพราะมีคนเคยบอกผมว่า พวกเขากลัวผม
‎สิ่งที่ผมจะทํา สิ่งที่จะเกิด เพราะว่าเขา...
‎ผมรักลูกผมมากแค่ไหนและ... ‎ผมกับลูกผูกพันกันยังไง
‎เย็นวันหนึ่งเจ้าหน้าที่บังคับใช้กฎหมายติดต่อผมมา ‎ตอนผมเลิกงานจะกลับบ้าน
‎รู้สึกว่าที่ผมตอบเขาไปว่า
‎ผมแปลกใจนะที่คุณไม่โทรมาเร็วกว่านี้
‎เจ้าหน้าที่บังคับใช้กฎหมายมาที่ทํางานฉัน
‎และเธออยากได้ตัวอย่างดีเอ็นเอเป็นเส้นผมฉัน
‎ลายนิ้วมือ กับน้ําลาย
‎เพราะฉันมีส่วนเกี่ยวข้องกับครอบครัวนี้ ‎ฉันก็เข้าใจได้
‎แต่ฉันมองตาเธอแล้วพูดว่า ‎"อย่ามองข้ามอเล็กซ์ เมอร์ดอห์ล่ะ"
‎สนง.นายอําเภอและฝ่ายบังคับใช้กฎหมาย ‎บอกว่าไม่มีเบาะแส
‎แต่พวกเขาเชื่อว่า ‎ประชาชนไม่จําเป็นต้องกังวลกับเหตุการณ์นี้
‎แม้นี่จะเป็นคดีฆาตกรรมสองศพ
‎แต่ก็ไม่เป็นภัยกับประชาชนในตอนนี้
‎และจากการรายงานครั้งสุดท้าย ‎เจ้าหน้าที่ไม่ได้ตามหาผู้ต้องสงสัยในคดี
‎มันผิดปกติ ถ้าคุณไปคุยกับนักอาชญาวิทยา
‎ไม่มีรูปพรรณสัณฐานผู้ต้องสงสัย ‎ไม่มีภาพสเก็ตช์
‎ไม่มีพาหนะที่ต้องสอดส่องมองหา
‎(แฮมป์ตัน)
‎ตํารวจพูดตั้งแต่แรกว่าไม่เป็นภัยกับประชาชน
‎ดังนั้นก็มีคําถามสําคัญผุดขึ้นมา
‎ทําไมถึงไม่เป็นภัยต่อประชาชนล่ะ
‎เรื่องเหตุการณ์ที่เกิดขึ้นที่นี่ มันเงียบจนน่ากลัว
‎ในตอนนั้น เรามีข้อมูลดีๆ ให้ตามต่อ
‎ก่อนหน้านี้ ทนายของอเล็กซ์ เมอร์ดอห์ยืนยันว่า ‎เขามีพยานที่อยู่แน่นหนา
‎ซึ่งก็คือการไปเยี่ยมพ่อแม่ในเย็นวันนั้น
‎แต่เมื่อเวลาผ่านไป เราได้ข้อมูลเพิ่มเติม ‎เกี่ยวกับปืนสองกระบอกที่มีการนํามาใช้
‎พอลถูกยิงหลายนัดด้วยปืนลูกซอง
‎ซึ่งแกะรอยยากกว่ามาก
‎ปืนลูกซองไม่ทิ้งร่องรอยวิถีกระสุนแบบปืนไรเฟิล
‎แต่เรารู้จากรูปในโซเชียลมีเดียซึ่งถ่ายที่โมเซลล์
‎ว่ามีปืนลูกซองหลายกระบอกในที่ดินผืนนั้น
‎แม็กกี้ถูกยิงด้วยปืนไรเฟิลสไตล์เออาร์ 15
‎ซึ่งผิดปกติมาก
‎ปืนนั้นบรรจุกระสุนที่เรียกว่า "แบลคเอาท์ 300"
‎ซึ่งเป็นกระสุนที่เฉพาะตัวมาก
‎และมีปลอกกระสุนตกอยู่ในที่เกิดเหตุ
‎ปืนที่ใช้ยิงแม็กกี้คือปืนไรเฟิลชนิดนี้เลย
‎แล้วรู้ไหม ครอบครัวเมอร์ดอห์มีปืนชนิดนั้นด้วย
‎และยังไม่มีการส่งปืนให้เจ้าหน้าที่สืบสวน
‎เพื่อตัดออกจากการเป็นอาวุธสังหาร
‎ในอดีต สักสิบหรือ 15 ปีก่อน
‎เกิดเรื่องเลวร้ายที่เชื่อมโยงกับครอบครัวนี้
‎แล้วเรื่องมันก็เงียบไป
‎คดีฆาตกรรมแม็กกี้กับพอลเปลี่ยนทุกอย่างไปเลย
‎ทุกสายตาจับจ้องไปที่แฮมป์ตัน ‎เซาท์แคโรไลนา ในโลว์คันทรี่
‎ถ้าครอบครัวเมอร์ดอห์ปิดบังเรื่องอะไรไว้ ‎มันก็ปรากฏตอนนี้แหละ
‎เกิดเหตุอะไรคะ
‎แม่บ้านฉันล้ม แล้วก็มีเลือดออกที่หัว
‎ฉันพยุงให้เธอลุกไม่ได้เลย
‎โอเค เธออยู่บริเวณพื้น หรืออยู่ใกล้...
‎อยู่ที่พื้นค่ะ
‎เธอรู้สึกตัวไหม
‎ไม่ค่ะ ไม่เลย
‎โอเค คุณรู้จักเธอรึเปล่า
‎คุณช่วยเลิกถามสักที...
‎ฉันส่งคนไปแล้ว...
‎ถามว่าผมกลัวผลสะท้อนจากพวกเขาไหม
‎กลัวสิ
‎ผู้คนพูดกันเรื่อง ‎ตระกูลเมอร์ดอห์ทําให้คนหายไปได้
‎ผมว่าเรื่องมันยังไม่ใกล้บทสรุปด้วยซ้ํา
‎และใช่ ผมกังวลนิดๆ กับการมาให้สัมภาษณ์แบบนี้
‎สิบโทรบุคเกอร์ ‎ตํารวจทางหลวงเซาท์แคโรไลนา
‎เกี่ยวกับเหตุที่ถนนแซนดี้รันในแฮมป์ตันเคาน์ตี้
‎ชายหนุ่มผิวขาวบาดเจ็บสาหัสที่ศีรษะ
‎ขอถามหน่อย
‎ตอนที่เขาบอกว่ารู้สึกเหมือนถูกตาม
‎เขาได้พูดไหมว่า "มีรถตามฉันมา" หรือ...
‎ผมถามไปว่า "นี่เดินอยู่รึเปล่า ‎พอดีได้ยินเสียงรถวิ่งผ่าน"
‎แล้วสายก็ตัดไป
‎มีข้อเท็จจริงที่ฟังไม่ขึ้น
‎มีศพที่เชื่อมโยงกับครอบครัวนี้
‎ผมได้ยินชื่อ และชื่อนั้นคือเมอร์ดอห์
‎- เมอร์ดอห์ ‎- เมอร์ดอห์
‎ใครๆ ก็มาบอกฉันว่าเป็นเด็กตระกูลเมอร์ดอห์
‎เด็กตระกูลเมอร์ดอห์อยู่เบื้องหลัง
‎ฉันเผชิญหน้ากับพวกเขา ‎แล้วพวกเขาก็ขําเหมือนไม่สนใจ
‎สัญชาตญาณของฉันบอกว่ามีเรื่องอะไรแน่ๆ
‎คนที่รู้จักมอร์แกนพากันตาย
‎เกิดอะไรขึ้น
‎(กรมทรัพยากรทางธรรมชาติ ‎ปฏิเสธที่จะให้ความคิดเห็น)
‎(หรือมอบหมายให้เจ้าหน้าที่มาร่วมให้สัมภาษณ์)
‎(ไมเคิล บร็อคไม่ได้ทํางานให้กรมฯ แล้ว)
‎(คําบรรยายโดย อัจฉริยา สุกใส)